13 ministeeriumist, 25 ametist, loendamatust arvust ametkonnast ja allasutusest, kulukast ning tegelikult isegi rahva mandaadita riigikogust koos oma erisoodustuse mehhanismiga, suurearvulisest ja mittevajalikust kohalike omavalitsuste võrgustikust koosnevast avalikust sektorist on saanud oht meie riiklikule jätkusuutlikkusele.  Rohkearvuline ja ebaefektiivselt toimiv ametnike ja "esindajate" võrgustik on liiga raske kandam meie õblukesele erasektorile.  Elame riigis, kus on  500000 palga saaja ringis, ühest riigi servast teise sõitmiseks kulutame üksikuid tunde, põeme aga suurriiklikku sündroomi.  2005-2007. aastate laenubuumi õhutajaks oli poliitiline eliit, kes jagas heldelt sissetulekute kasvu lubadusi. Riigieelarve kulude 26% kasvatamise haavu lakume tänaseni.  Voorustest rääkimise asemel võiksime eelistada puudustele pühendumist. Äpardumistele põhjenduste otsimise korral jäämegi (pikemas perspektiivis) paljude näitajate osas punaseks laternaks majandusühenduses.